Eugenija Butėnienė

Eugenija Butėnienė-Gintautaitė (1927 m. lapkričio 19 d. Abeliai, Rokiškio valsčius – 1997 m. spalio 8 d. Vilnius) – Lietuvos archeologė.

Biografija 
1947 m. baigė Kupiškio vidurinę mokyklą ir įstojo į Vilniaus universiteto Chemijos fakultetą, bet jau po pusmečio visam gyvenimui pasuko į humanitarinius mokslus – perėjo studijuoti archeologijos. Diplominį darbą rašė apie tyrinėtus pilkapius Lietuvos teritorijoje, apibendrino daugiau, kaip 100 pilkapynų medžiagą. 1952 m. baigė Vilniaus universitetą, įsigijo istorikės – archeologės specialybę.

Su vyru Domu Butėnu gavusi paskyrimą į Klaipėdą, 1952–1954 m. direktoriavo Klaipėdos kraštotyros muziejuje. 1954 m. Butėnai grįžo į Vilnių. Eugenija pradėjo dirbti Lietuvos mokslų akademijos Istorijos institute laborante, nuo 1957 m. mokslinė bendradarbė. 1964–1986 m. į Lietuvos istorijos ir etnografijos muziejaus archeologijos skyriaus vyr. mokslinė bendradarbė, 1973–1986 m. vėlyvojo geležies amžiaus sektoriaus vedėja. Išėjusi į pensiją, ji dar iki 1992 m. dirbo muziejuje.

Palaidota Andrioniškio kapinėse (Anykščių r.).

Mokslinė veikla 
Su O. Kunciene 1956 m. tirti Piliuonos senkapiai ir Piliuonos piliakalnis, 1957 m. – Bačkininkėlių piliakalnis, 1975 m. – Neravų pilkapiai. Su P. Kulikausku 1962 m. kasinėtas Paveisininkų piliakalnis ir 1958 m. Eržvilko senkapiai. Su kitais archeologais prieš užliejant Kauno marioms 1962–1963 m. tirti Rumšiškių senkapiai. Su Alytaus, Rokiškio, Telšių muziejininkais 1958 m. tirtos Balkasodžio gyvenvietė, 1958–1959 m. Juodonių gyvenvietė, 1956 m. Skaičių senkapiai.

Lietuvos istorijos ir etnografijos muziejui pradėjus savarankiškai organizuoti ekspedicijas, daugiausia tyrė laidojimo paminklus. Dažniausiai tai buvo ardomi pilkapiai, kuriuos reikėjo gelbėti nuo visiško sunaikinimo. Taip buvo tirti 1961 m. Pažalvaičių pilkapynas, 1970 m. Nemaitonių pilkapynas, 1971 m. Maisiejūnų pilkapynas, 1973–1974 m. Zabieliškių pilkapynas, 1975 m. Minčios pilkapynas, 1976–1980 m. Kretuonų pilkapynas, 1981 m. Palūšės pilkapynas, 1982 m. Želmeniškių pilkapynas, taip pat 1974 m. Meldinių senkapiai ir 1975 m. Laičių senkapiai. 1983–1986 m. su muziejininkų komanda žvalgė Molėtų rajono paminklus, nustatydama jų vertę.

Kasinėtų paminklų tyrinėjimų duomenis skelbė tęstiniame leidinyje „Archeologiniai tyrinėjimai Lietuvoje“ bei sąjunginiame leidinyje „Археологические открытия“.

Bibliografija 
 Siraičių X–XII a. senkapis, Iš lietuvių kultūros istorijos, Vilnius 1959, t. 2, p. 159–176.
 Archeologiniai kasinėjimai Panevėžio apylinkėse, Panevėžio tiesa 1961 12 03.
 Laivių kapinyno laidosena, Lietuvos TSR Mokslų akademijos darbai, A serija, 1964, t. 1, p. 83-99.
 Lazdininkų kapinynas, Lietuvos archeologiniai paminklai, Lietuvos pajūrio I–VII a. kapinynai, Vilnius, 1968, p. 143–161.
 Katkuškių, Eišiškių raj., pilkapių tyrinėjimai 1969 metais, Archeologiniai ir etnologiniai tyrinėjimai Lietuvoje 1968 ir 1969 metais, Vilnius, 1970, p. 64-66.
 Archeologiniai paminklai Kaišiadorių raj., Į komunizmą [Kaišiadorių raj. laikraštis], 1971 10 12.
 Maisiejūnų pilkapių (Kaišiadorių raj.) tyrinėjimai 1971 m., Archeologiniai ir etnologiniai tyrinėjimai Lietuvoje 1970 ir 1971 metais, Vilnius, 1972, p. 37-38.
 Nemaitonių (Kaišiadorių raj.) pilkapių tyrinėjimai 1970 m., Archeologiniai ir etnologiniai tyrinėjimai Lietuvoje 1970 ir 1971 metais, Vilnius, 1972, p. 39-40.
 Раскопки курганов в дер. Майсеюнай, Археологические открытия 1971 года, Москва, 1972, с. 416–417.
 Zabieliškių (Šalčininkų raj.) pilkapių tyrinėjimai 1972–1973 m., Archeologiniai tyrinėjimai Lietuvoje 1972 ir 1973 metais, Vilnius, 1974, p. 53-54.
 Курганный могильник у дер. Наравай, Археологические открытия 1975 года, Москва, 1976, с. 432 (соавт. Д. Бешенене, О. Кунцене).
 Исследования курганов в Кретуонай, Археологические открытия 1976 года, Москва, 1977, с. 421.
 Kretuonių (Švenčionių raj.) pilkapių tyrinėjimai 1976 ir 1977 metais, Archeologiniai tyrinėjimai Lietuvoje 1976–1977 melais, Vilnius, 1978, p. 132–136.
 Раскопки курганов в местности Кретуонай, Археологические открытия 1978 года, Москва, 1979, с. 450 (соавт. О. Кунцене).
 Kretuonių (Švenčionių raj.) pilkapių tyrinėjimai 1978 ir 1979 metais, Archeologiniai tyrinėjimai Lietuvoje 1978–1979 т., Vilnius, 1980, p. 56-59.
 Исследования курганов у с. Кретуонас, Археологические открытия 1979 года, Москва, 1980, с. 373.
 Исследования курганов в Кретуонай, Археологические открытия 1980 года, Москва, 1981, с. 351.
 Kretuonių pilkapių tyrinėjimai, Archeologiniai tyrinėjimai Lietuvoje 1980 ir 1981 metais, Vilnius, 1982, p. 65-67.
 Palūšės pilkapiai, Archeologiniai tyrinėjimai Lietuvoje 1980 ir 1981 metais, Vilnius, 1982, p. 67-70.
 Раскопки могильника в Жельменишкес, Археологические открытия 1982 года, Москва, 1983, с. 379.
 Želmeniškės pilkapynas, Archeologiniai tyrinėjimai Lietuvoje 1982 ir 1983 metais, Vilnius, 1984, p. 50-53.
 Pelyšėlių kapinynas (Anykščių raj.), Archeologiniai tyrinėjimai Lietuvoje 1986 ir 1987 metais, Vilnius, 1988, p. 153–154.
 Pelyšėlių kapinynas, Kultūros paminklų enciklopedija: 1. Rytų Lietuva, Vilnius, 1996, p. 66.
 Palūšės antrasis pilkapynas, Kultūros paminklų enciklopedija: 1. Rytų Lietuva, Vilnius, 1996, p. 154.
 Gaidžių kapinynas, Kultūros paminklų enciklopedija: 1. Rytų Lietuva, Vilnius, 1996, p. 185.
 Pakubėtiškių kapinynas, Kultūros paminklų enciklopedija: 1. Rytų Lietuva, Vilnius, 1996, p. 202.

Šaltiniai 

Butėnienė Eugenija